CELEX: 32016D1190
Language: lv
Date: 2016-07-19 00:00:00
Title: Komisijas Īstenošanas lēmums (ES) 2016/1190 (2016. gada 19. jūlijs), ar ko trans-resveratrolu atļauj laist tirgū kā jaunu pārtikas produktu sastāvdaļu atbilstīgi Eiropas Parlamenta un Padomes Regulai (EK) Nr. 258/97 (izziņots ar dokumenta numuru C(2016) 4567)

21.7.2016   
            
            
               LV
            
            
               Eiropas Savienības Oficiālais Vēstnesis
            
            
               L 196/53
            
         KOMISIJAS ĪSTENOŠANAS LĒMUMS (ES) 2016/1190
   (2016. gada 19. jūlijs),
   ar ko trans-resveratrolu atļauj laist tirgū kā jaunu pārtikas produktu sastāvdaļu atbilstīgi Eiropas Parlamenta un Padomes Regulai (EK) Nr. 258/97
   
      
         (izziņots ar dokumenta numuru C(2016) 4567)
      
   
   (Autentisks ir tikai teksts angļu valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums DSM Nutritional Products Ltd2012. gada 8. novembrī iesniedza Īrijas kompetentajām iestādēm lūgumu laist tirgū trans-resveratrolu kā jaunu pārtikas produktu sastāvdaļu Regulas (EK) Nr. 258/97 1. panta 2. punkta f) apakšpunkta nozīmē.
            
         
               (2)
            
            
               2013. gada 28. jūnijā Īrijas kompetentā pārtikas novērtēšanas iestāde izdeva sākotnējo novērtējuma ziņojumu. Minētajā ziņojumā tā secināja, ka trans-resveratrols atbilst Regulas (EK) Nr. 258/97 3. panta 1. punktā noteiktajiem kritērijiem attiecībā uz jauniem pārtikas produktiem.
            
         
               (3)
            
            
               Komisija 2013. gada 4. septembrī sākotnējo novērtējuma ziņojumu pārsūtīja pārējām dalībvalstīm.
            
         
               (4)
            
            
               Regulas (EK) Nr. 258/97 6. panta 4. punkta pirmajā daļā noteiktajā 60 dienu termiņā tika pausti pamatoti iebildumi.
            
         
               (5)
            
            
               Komisija 2014. gada 3. aprīlī apspriedās ar Eiropas Pārtikas nekaitīguma iestādi (EFSA) un lūdza tai veikt papildu novērtējumu par trans-resveratrolu kā jaunu pārtikas produktu sastāvdaļu saskaņā ar Regulu (EK) Nr. 258/97.
            
         
               (6)
            
            
               
                  EFSA savā 2015. gada 11. decembra atzinumā par sintētisko trans-resveratrolu kā jaunu pārtikas produktu (2) secināja, ka pieaugušajiem paredzētos uztura bagātinātājos izmantotais trans-resveratrols ir nekaitīgs, ievērojot ierosinātos lietošanas nosacījumus.
            
         
               (7)
            
            
               Tādēļ atzinumā sniegtais pamatojums ir pietiekams, lai secinātu, ka trans-resveratrols kā jauns pārtikas produkts atbilst Regulas (EK) Nr. 258/97 3. panta 1. punktā noteiktajiem kritērijiem.
            
         
               (8)
            
            
               
                  EFSA savā atzinumā arī norādīja, ka trans-resveratrols var mijiedarboties ar konkrētiem medikamentiem, tādēļ ir nepieciešams informēt patērētājus, ja to lieto kopā ar medikamentiem.
            
         
               (9)
            
            
               Eiropas Parlamenta un Padomes Direktīvā 2002/46/EK (3) ir noteiktas uztura bagātinātājiem piemērojamās prasības. Trans-resveratrola lietošana būtu jāatļauj, neskarot minēto tiesību aktu prasības.
            
         
               (10)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Neskarot Direktīvas 2002/46/EK noteikumus, šā lēmuma pielikumā specificēto trans-resveratrolu var laist Savienības tirgū kā jaunu pārtikas produktu sastāvdaļu lietošanai tādās pārtikas piedevās kapsulu un tablešu veidā, kas paredzētas tikai pieaugušajiem, ar maksimālo dienas devu 150 mg.
   2. pants
   1.   Ar šo lēmumu atļautais trans-resveratrola nosaukums to saturošo pārtikas produktu marķējumā ir “trans-resveratrols”.
   2.   Trans-resveratrolu saturošu uztura bagātinātāju marķējumā jābūt uzrakstam, ka cilvēkiem, kas lieto medikamentus, minēto produktu vajadzētu lietot tikai ārsta uzraudzībā.
   3. pants
   Šis lēmums ir adresēts DSM Nutritional Products Ltd, Heanor Gate Ind. Est. Heanor, Derbyshire, United Kingdom.
   
   
      Briselē, 2016. gada 19. jūlijā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 43, 14.2.1997., 1. lpp.
   
   
      (2)  EFSA Journal 2016; 14(1):4368.
   
      (3)  Eiropas Parlamenta un Padomes 2002. gada 10. jūnija Direktīva 2002/46/EK par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).
   
      PIELIKUMS
      
         TRANS-RESVERATROLA SPECIFIKĀCIJA
      
         Definīcija:
      
      
                  Ķīmiskais nosaukums
               
               
                  5-[(E)-2-(4-hidroksifenil)etenil]benzol-1,3-diols
               
            
                  Ķīmiskā formula
               
               
                  C14H12O3
                  
               
            
                  Molekulmasa
               
               
                  228,25 Da
               
            
                  
                     CAS Nr.
               
               
                  501–36–0
               
            
         Apraksts:
         Trans-resveratrols ir bālgani līdz smilškrāsas kristāli.
      
         Tīrība:
      
      
                  
                     Trans-resveratrols
               
               
                  Ne mazāk kā 99 %
               
            
                  Kopējie blakusprodukti (saistītās vielas)
               
               
                  Ne vairāk kā 0,5 %
               
            
                  Jebkura atsevišķa saistītā viela
               
               
                  Ne vairāk kā 0,1 %
               
            
                  Svins
               
               
                  Ne vairāk kā 1 ppm
               
            
                  Dzīvsudrabs
               
               
                  Ne vairāk kā 0,1 ppm
               
            
                  Kadmijs
               
               
                  Ne vairāk kā 0,5 ppm
               
            
                  Arsēns
               
               
                  Ne vairāk kā 1 ppm
               
            
                  Žāvēšanas zudumi
               
               
                  Ne vairāk kā 0,5 %
               
            
                  Sulfātpelni
               
               
                  Ne vairāk kā 0,1 %
               
            
                  Diizopropilamīns
               
               
                  Ne vairāk kā 50 mg/kg